Kom dans vir liefdadigheid
Die eerste Woordfees Bravo! Bal was verlede jaar so 'n swierige sukses dat ons vanjaar op 17 Februarie weer so maak.
kykNET Aktuele Gespreksreeks
Met die kykNET Aktuele Gespreksreeks kry Woordfeesgangers die kans om in die gehoor te wees vir 'n verskeidenheid gesprekke.
Bly Vrydag 2018
Bly kalm, maar moenie Bly Vrydag op 2 Februarie 2018 misloop nie. Dis wanneer die US Woordfees 3 000 kaartjies vir vanjaar se fees teen afslag van 20-80% aanbied. ALLE kaartjies wat op die Bly Vrydag-verkoping beskikbaar is kos slegs R30.
Die 100 Persente-inisiatief wil in die jaar waarin die Universiteit Stellenbosch sy eeufees vier, sorg dat meer mense uit ons hele gemeenskap saam kan fees vier.
Met die nuwe Kunstenaarsbeurse bied die Woordfees vyf kunstenaars die geleentheid om hul kreatiewe batterye te herlaai en vanjaar se fees ten volle te beleef.
Lank genoeg gewag vir hierdie feestafel! 'n Windstil somersaand in Stellenbosch, 'n ellelange tafel in Ryneveldstraat, vrolike musiek, heerlike kos en wyn. Die Woordfees se jaarlikse Langtafel, waartydens die feesprogram bekend gestel word, vind weer plaas op Donderdag 16 November om 18:00 vir 18:30.
Kom dans vir liefdadigheid by die Woordfees Bravo! Bal 2018
Kom geniet 'n uithangaand in die statige Stellenbosch Stadsaal op die aansteeklike maat van die Mike Campbell Big Band. Die stersjef Herman Lensing gaan kos optoor wat net so mooi is as wat dit lekker is, en Clemen Gold gaan sprankelende G&T's bedien. Edmund Beukes XL Events sal sorg dat die dekor iets is om oor huis toe te skryf.
Die aand se plesierigheid sluit 'n opwindende kunsveiling in wat deur Aspire Art behartig sal word. Mark Coetzee, die uitvoerende hoof en kurator van die Zeitz MOCAA-museum in Kaapstad, het werke geskenk en kuns van onder andere Anton Kannemeyer en Strijdom van der Merwe sal onder die hamer kom. Danksy Louis Jansen van Vuuren kan balgaste ook bie op 'n eksklusiewe skildervakansie in Frankryk. Die Old Vine-projek voorsien 'n bottel uitsoekwyn, wat saam met die kuns opgeveil sal word.
Die opbrengs uit die veiling en kaartjieverkope gaan aan die Teaterbystandsfonds en die Ben Dehaeck-beurs vir eerstegenerasie-studente wat drama studeer aan die Universiteit Stellenbosch.
Kaartjies kos R1 500 per persoon of R12 000 vir 'n tafel van tien – koop op Computicket of kontak Ulrike Vorndran by woord@sun.ac.za om jou plek by die tweede Woordfees Bravo! Bal te verseker.
Kom sluit aan by bekendes soos Rolene Strauss vir 'n rooitapyt-aand. Dis die glanskuier-en-danskans van die jaar.